Diari Oficial de la Generalitat Valenciana


Sumari del DOGV 3168, del 23-01-1998 (1998/494)

DECRET 1/1998, de 13 de gener, del Govern Valencià, pel qual es modifica el Reglament Orgànic i Funcional de la Conselleria de Cultura, Educació i Ciència.
-----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1998/01/13/1/dof/vci/html**

### Dades del document

Número de DOGV
:   3168

Data del DOGV
:   23-01-1998

Secció del DOGV
:   I. DISPOSICIONS GENERALS

Número del document
:   1998/494


Data del document
:   13-01-1998

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

DECRET 1/1998, de 13 de gener, del Govern Valencià, pel qual es modifica el Reglament Orgànic i Funcional de la Conselleria de Cultura, Educació i Ciència. [1998/494]
  
El Decret 32/1997, de 26 de febrer, del Govern Valencià (DOGV núm. 2.942 d'1 de març de 1997), va establir el Reglament Orgànic i Funcional de la Conselleria de Cultura, Educació i Ciència, posteriorment modificat pel Decret 293/1997, de 25 de novembre, del Govern Valencià (DOGV núm. 3.134 de 2 de desembre de 1997).
  
L'experiència adquirida aconsella modificar alguns aspectes d'aquest reglament, amb la finalitat de delimitar amb més precisió algunes competències entre centres directius.
  
Per això, a proposta del conseller de Cultura, Educació i Ciència, i amb la deliberació prèvia del Govern Valencià en la reunió del dia 13 de gener de 1998
  
DECRETE
  
Article 1
  
Els articles 20 i 23 del Decret 32/1997, de 26 de febrer, del Govern Valencià, es modifiquen de la forma que tot seguit s'indica.
  
1. L'apartat 12 de l'article 20 queda redactat així:
  
«12. La protecció, conservació, restauració, enriquiment, estudi i investigació dels béns artístics mobles, com són les pintures, escultures, dibuixos i gravats, propis del camp específic de les belles arts; així com la seua promoció, planificació i difusió del seu coneixement i la incorporació d'aquests a usos actius, respectuosos i adequats a la seua naturalesa. Se n'exceptuen els béns mobles de caràcter arqueològic, etnològic, paleontològic, històric i científic i els inclosos en béns immobles declarats bé d'interés cultural, excepte en els museus de competència d'aquesta direcció general».
  
2. L'apartat 24 de l'article 20 queda redactat així:
  
«24. L'emissió dels informes preceptius per a les actuacions sotmeses a autorització prèvia sobre els béns a què fa referència l'apartat 12 d'aquest article, excepte els que queden exceptuats en el mateix apartat i sense perjudici de les competències de la Direcció General de Patrimoni Artístic».
  
3. L'apartat 11 de l'article 23 queda redactat així:
  
«11. La restauració de béns artístics mobles, entre els quals es poden incloure les pintures, escultures, dibuixos i gravats que formen part o es troben continguts en els immobles declarats béns d'interés cultural. Quan la restauració afecte aquestes pintures, escultures, dibuixos i gravats, caldrà la comunicació prèvia a la Direcció General de Promoció Cultural, Museus i Belles Arts; això no obstant, l'autorització preceptiva serà atorgada pel mateix centre directiu que duga a terme o promoga la intervenció.»
  
4. L'apartat 12 de l'article 23 queda redactat així:
  
«12. La redacció de projectes arquitectònics, la direcció d'obres i qualsevol altra actuació tècnica la competència de la qual corresponga a la Direcció General de Patrimoni Artístic o se li haja encomanat, en relació amb el seu àmbit funcional. També se li atribueix la inspecció tècnica de l'execució de les obres promogudes pel referit centre directiu o encomanades a aquest».
  
Article 2
  
S'afegeix un segon paràgraf a la disposició addicional quarta amb la següent redacció:
  
«Queda adscrit a la Direcció General de Promoció Cultural, Museus i Belles Arts el Museu de Belles Arts de Valencia.»
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions que requerisca l'execució i el desplegament d'aquest decret.
  
Segona
  
Aquest decret entrarà en vigor l'endemà de la publicació en el Diari Oficial de la Generalitat Valenciana.
  
Valencia, 13 de gener de 1998.
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI